দুর্ঘটনার কবলে রাষ্ট্রপতি দ্রোপদী মুর্মুর কপ্টার, কেমন আছেন তিনি?

ওয়েবডেস্ক- দুর্ঘটনার কবলে রাষ্ট্রপতি দ্রোপদী মুর্মুর (President Draupadi Murmu) কপ্টার। বড়সড় বিপদের হাত থেকে রক্ষা। বুধবার কেরলের (Kerala) প্রামাদম স্টেডিয়ামে (Pramadam Stadium) রাষ্ট্রপতিকে নিয়ে অবতরণে পরে হঠাই ভেঙে পড়ে হেলিপ্যাডের একাংশ। এই অবস্থায় নিয়ন্ত্রণ হারিয়ে ফেলে কপ্টারটি। তড়িঘড়ি পরিস্থিতি সামাল দিতে ছুটে আসে পুলিশ ও দমকল বাহিনী। দীর্ঘ চেষ্টায় কপ্টারটি ক্ষতিগ্রস্ত জায়গাটি সরিয়ে নিয়ে যাওয়া হয়েছে। দুর্ঘটনার জেরে কোনও বড়সড় ক্ষয়ক্ষতি হয়নি। বড় বিপদের হাত থেকে রক্ষা রাষ্ট্রপতির মুর্মুর।

চারদিনের সফরের কেরলে রাষ্ট্রপতি দ্রোপদী মুর্মু। বুধবার শবরীমালা মন্দিরে (Sabarimala Temple) যাচ্ছিলেন তিনি। তখনই দুর্ঘটনার মুখে পড়ে কপ্টারটি। অবতরণের পর কিছুক্ষণের মধ্যেই হেলিপ্যাডের একাংশ ধসে পড়ে। অতিরিক্ত ভারের কারণে কপ্টারে পিছনের অংশ অনেকটাই ঢুকে যায় বলে জানিয়েছেন কর্মকর্তারা। অত্যন্ত দ্রুততার সঙ্গে পরিস্থিতি সামাল দেন আধিকারিকেরা।

আরও পড়ুন- ভয় দেখিয়ে বিরোধী প্রার্থীদের সরিয়ে দিচ্ছে BJP! বিহারে বিস্ফোরক পিকে

উল্লেখ্য, চারদিনের এই সফরে গত মঙ্গলবার সন্ধ্যায় তিরুঅনন্তপুরমে (Thiruvananthapuram) আসেন রাষ্ট্রপতি দ্রোপদী মুর্মু। তাঁকে বিমানবন্দরে স্বাগত জানান, মুখ্যমন্ত্রী পিনারাই বিজয়ন, রাজ্যপাল রাজেন্দ্র বিশ্বনাথ আরলেকার-সহ একাধিক মন্ত্রী। বুধবার সকালে সেখান থেকে কপ্টারে পাঠানমথিত্তা জেলায় যান। এখানে রয়েছে শবরীমালা মন্দির।

ট্রাভাঙ্কর দেবস্বম বোর্ডের (টিডিবি) কর্মকর্তারা জানিয়েছেন, রাষ্ট্রপতি মুর্মুর শবরীমালা সফরের জন্য সমস্ত আয়োজন করা হয়েছে। রাষ্ট্রপতি স্বামী আয়প্পান রোড এবং ঐতিহ্যবাহী ট্রেকিং পথ দিয়ে পাঁচটি গাড়ি এবং একটি অ্যাম্বুলেন্সের কনভয়ে সান্নিধানম দর্শনে আসবেন। মন্দির দর্শন শেষে ফিরে যাবেন তিরুঅনন্তপুরমে। রাষ্ট্রপতির সফর ঘিরে কড়া নিরাপত্তায় কেরল। মন্দিরে আশেপাশে আঁটোসাঁটো নিরাপত্তা।

দেখুন ভিডিও-