কপ্টার দুর্ঘটনায় উদ্বিগ্ন মুখ্যমন্ত্রী, রাষ্ট্রপতির দীর্ঘায়ু কামনা

ওয়েবডেস্ক- আজ রাষ্ট্রপতি দ্রোপদী মুর্মুর (President Draupadi Murmu) কপ্টার (Helicopter) দুর্ঘটনার খবর পেয়েই উদ্বিগ্ন হয়ে পড়েন মুখ্যমন্ত্রী মমতা বন্দ্যোপাধ্যায় (Cm Mamata Banerjee)। রাষ্ট্রপতির দীর্ঘাঘু কামনা মুখ্যমন্ত্রীর। এক্স হ্যান্ডেলে মুখ্যমন্ত্রী লেখেন ‘দুর্ঘটনা এড়ানো গিয়েছে। ঈশ্বরকে ধন্যবাদ’।

চারদিনের সফরে কেরলে রাষ্ট্রপতি দ্রোপদী মুর্মু । বুধবার কেরলের (Kerala) প্রামাদম স্টেডিয়ামে (Pramadam Stadium) রাষ্ট্রপতিকে নিয়ে অবতরণে পরে হঠাই ভেঙে পড়ে হেলিপ্যাডের একাংশ। এই অবস্থায় নিয়ন্ত্রণ হারিয়ে ফেলে কপ্টারটি। তড়িঘড়ি পরিস্থিতি সামাল দিতে ছুটে আসে পুলিশ ও দমকল বাহিনী। দীর্ঘ চেষ্টায় কপ্টারটি ক্ষতিগ্রস্ত জায়গাটি সরিয়ে নিয়ে যাওয়া হয়েছে। দুর্ঘটনার জেরে কোনও বড়সড় ক্ষয়ক্ষতি হয়নি। বড় বিপদের হাত থেকে রক্ষা রাষ্ট্রপতির মুর্মুর।

Thank God that our President Droupadi Murmu ji could avert a major accident today morning during her visit to Kerala.

Pray for her long and healthy life. @rashtrapatibhvn

— Mamata Banerjee (@MamataOfficial) October 22, 2025

বুধবার শবরীমালা মন্দিরে (Sabarimala Temple) যাচ্ছিলেন তিনি। তখনই দুর্ঘটনার মুখে পড়ে কপ্টারটি। অবতরণের পর কিছুক্ষণের মধ্যেই হেলিপ্যাডের একাংশ ধসে পড়ে। অতিরিক্ত ভারের কারণে কপ্টারে পিছনের অংশ অনেকটাই ঢুকে যায় বলে জানিয়েছেন কর্মকর্তারা। অত্যন্ত দ্রুততার সঙ্গে পরিস্থিতি সামাল দেন আধিকারিকেরা।

আরও পড়ুন- দুর্ঘটনার কবলে রাষ্ট্রপতি দ্রোপদী মুর্মুর কপ্টার, কেমন আছেন তিনি?

ঘটনার একটি ভিডিও প্রকাশ্যে এসেছে। সেখানে দেখা গেছে, উপস্থিত দমকল ও পুলিশ কর্মীরা হাত দিয়ে ঠেলে ক্ষতিগ্রস্ত কপ্টারটিকে সরিয়ে নিয়ে যাচ্ছে। এই সফরে গত মঙ্গলবার সন্ধ্যায় তিরুঅনন্তপুরমে (Thiruvananthapuram) আসেন রাষ্ট্রপতি দ্রোপদী মুর্মু। তাঁকে বিমানবন্দরে স্বাগত জানান, মুখ্যমন্ত্রী পিনারাই বিজয়ন, রাজ্যপাল রাজেন্দ্র বিশ্বনাথ আরলেকার-সহ একাধিক মন্ত্রী। বুধবার সকালে সেখান থেকে কপ্টারে পাঠানমথিত্তা জেলায় যান। এখানে রয়েছে শবরীমালা মন্দির।

দেখুন ভিডিও-