দেশবাসীকে ইদের শুভেচ্ছা রাষ্ট্রপতি মুর্মু ও প্রধানমন্ত্রীর

নয়াদিল্লি: আজ ইদ উল ফিতর (Eid al-Fitr) । একমাস রোজার (Ramadan) পর আজ খুশির ইদ। গোটা দেশজুড়ে এই বিশেষ ধর্মীয় উৎসবটি সম্মান ও শ্রদ্ধার সঙ্গে পালিত হচ্ছে। ভারতে ৩১ মার্চ থেকে ঈদ উদযাপন শুরু হয়েছে। শনিবার সৌদি আরবে (Soudi) চাঁদ দেখা যায় এবং ২৯ দিনব্যাপী রমজানের সমাপ্তিতে দেশটিতে ৩০ মার্চ ঈদ-উল-ফিতর উদযাপিত হয়।

এই দিনটি মুসলিম সম্প্রদায়ের (Muslim Community) মানুষ সকাল থেকেই নামাজ পাঠের মাধ্যমে দিন শুরু করেন। তার একে অপরকে খুশিতে আলিঙ্গন করে ইদ পালন করেন। সারাদিন আজ আনন্দ, খুশি, পরিবারের সঙ্গে দিনটি উদযাপিত হয়।

আরও পড়ুন: ‘আমি সবাইকে নিয়ে চলি, বিভাজন চাই না,’ রেড থেকে সম্প্রীতির বার্তা মুখ্যমন্ত্রীর

দেশেবাসীকে ইদের শুভেচ্ছা জানালেন রাষ্ট্রপতি দ্রৌপদী মুর্মু (President Draupadi Murmu) , প্রধানমন্ত্রী নরেন্দ্র মোদি Pm Narendra Modi)। এক্স হ্যান্ডেলে রাষ্ট্রপতি লেখেন, ইদ-উল-ফিতরের (Eid al-Fitr) শুভ অনুষ্ঠানে সকল দেশবাসী, বিশেষত মুসলিম ভাই-বোনেদের শুভেচ্ছা।

রাষ্ট্রপতি মুর্মু কামনা করেন যে এই উৎসব সকলের হৃদয়ে কল্যাণের পথে এগিয়ে যাওয়ার চেতনাকে শক্তিশালী করে। আমি কামনা করি যে এই পর্ব সকলের জীবনে শান্তি, সমৃদ্ধি ও খুশি নিয়ে আসুক। সেই সঙ্গে সকলের মনের মধ্যে ন্যায়ের পথে চলার দৃঢ়তাকে মজবুত করে, প্রার্থনা করি।‘

অপরদিকে দেশবাসীর উদ্দেশে এক্স হ্যান্ডেলে প্রধানমন্ত্রী নরেন্দ্র মোদি (Naredra Modi) লিখেছেন, ইদ-উল-ফিতরের শুভেচ্ছা। প্রার্থনা করি এই উৎসব সমাজে আশা, সম্প্রীতি ও করুণার ভাব জাগ্রত করুক। আপনাদের সব প্রচেষ্টায় আনন্দ ও সাফল্য কামনা করি।‘

এই বিশেষ দিনটি প্রতি বারের মতো এবারে ইদের নামাজের অনুষ্ঠানে সামিল হন মুখ্যমন্ত্রী মমতা বন্দ্যোপাধ্যায় (Mamata Banerjee)। সেখান থেকে দেশে সম্প্রীতির বার্তা দেন তিনি।